मेरी मानिए तो ऐसे छुटभैये नेताओं को इग्नोर कीजिए. दिल्ली में बैठे इनके आकाओं से जवाब तलब करिए. दिल्ली में जिम्मेदार पदों पर बैठे इन नेताओं को -सेफ पैसेज- क्यों दे रहे हैं आप लोग??!! और गली-नुक्कड़ में बैठे ऐसे छुटभैये जहर उगलने वाले नेताओं को नैशनल टीवी की डिबेट में बिठाकर लाइन में लगे अगले छुटभैयों को क्यों उकसा रहे हैं कि देखा, उसने ये किया तो -मालिक- और पार्टी की नजर में चढ़ गया. तरक्की हो जाएगी अब उसकी. सो अब मेरी बारी है…मैं भी ऐसे ही जहर उगलूंगा, कुछ ऐसा ही ऊंटपटांग करूंगा और राजनीति में तरक्की करूंगा. आपको पता ही है कि कुछ महानुभाव ऐसी भाषा बोल-बोलकर -आका- की नजरों में ऐसे चढ़े कि मंत्री बन गए.